Alates 1. maist on Hiina võimud otsustanud Tiibetisse taas turiste lasta. Roy Strider meenutab oma  adrenaliinirohket külaskäiku Lhasasse sel kevadel. Tolmutormi keerised rulluvad kõrbetuhmide linikutena üle vaatevälja ning kohtuvad üksteise järel taevas kihutavate valgete pilvedega. Siinses hõredas õhus ühtivad tuule abil maa ja taevas. Tormakas tuul katsub aeg-ajalt jõudu ka Landcruiseriga, mille pakiruumis olen teel revolutsioonilise Nepali suunas Lumelõvimaa ainsale ametlikult avatud välispiirile. Pashminasse ...